钦定古今图书集成/明伦汇编/氏族典/第359卷 > 林硕
## 钦定古今图书集成/明伦汇编/氏族典/第359卷 > 林硕

按《福州府志》：“硕字茂弘，闽县人。永乐壬辰进士，拜监
察御史，有能声。台中凡疑狱隐伏难诘者，必命硕往
谳。宣德初，奉命按浙江，毅然负澄清志。寻迁浙江按
察使。时有中贵人裴可力督运，海宁守御汤千户贿
结之，硕飞章劾抵罪。中贵人怒，诉于上，诬硕格诏，出
诽谤语，逮至阙下，上命释之，复其官。在浙江久，人怀
其惠。”官终广东左布政。